Diari Oficial de la Generalitat Valenciana


Sumari del DOGV 6553, del 28-06-2011 (2011/7271)

RESOLUCIÓ de 13 de juny de 2011, de la Direcció General d'Ordenació i Centres Docents, per la qual es resol la convocatòria d'ajudes econòmiques per a les corporacions locals que mantenen conservatoris de música de grau elemental o professional i per a les entitats sense ànim de lucre que mantenen centres autoritzades d'ensenyances musicals de grau elemental o professional durant l'exercici 2011.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6553

Data del DOGV
:   28-06-2011

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2011/7271


Data del document
:   13-06-2011

Organisme emissor
:   Conselleria d'Educació

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 13 de juny de 2011, de la Direcció General d'Ordenació i Centres Docents, per la qual es resol la convocatòria d'ajudes econòmiques per a les corporacions locals que mantenen conservatoris de música de grau elemental o professional i per a les entitats sense ànim de lucre que mantenen centres autoritzades d'ensenyances musicals de grau elemental o professional durant l'exercici 2011.
[2011/7271]
Per Orde de 24 de novembre de 2010, de la Conselleria d'Educació, es van convocar ajudes econòmiques per a les corporacions locals que mantenen conservatoris de música de grau elemental o professional i per a les entitats sense ànim de lucre que mantenen centres autoritzats d'ensenyances musicals de grau elemental o professional durant l'exercici 2011 (DOCV núm.. 6.419, de 17 de desembre de 2010).
L'Orde 26/2011, de 27 d'abril, de la Conselleria d'Educació, (DOCV núm. 6.520 de 13 de maig), determina la línia pressupostària i l'import global màxim destinat a la concessió de les ajudes econòmiques per a les corporacions locals que mantenen conservatoris de música de grau elemental o professional i per a les entitats sense ànim de lucre que mantenen centres autoritzats d'ensenyances musicals de grau elemental o professional durant l'exercici 2011.
Examinades les sol·licituds d'ajudes presentades per les corporacions locals i entitats sense ànim de lucre i la documentació que s'indica com preceptiva en la base quarta de l'annex I de l'esmentada Orde, després que les direccions territorials d'Educació han tramitat els expedients i que la Inspecció Educativa ha emés els informes corresponents.
Vist l'informe de conformitat del Servici de Títols, Beques i Ajudes a l'Estudi, com a òrgan instructor del procediment, a la proposta de concessió de les ajudes formulada per la Comissió Avaluadora, creada a este efecte en la base sexta de l'Orde de 19 de novembre de 2009, de la Conselleria d'Educació.
De conformitat amb la disposició final primera i la base octava de l'Orde de 19 de novembre de 2009, per delegació del conseller d'Educació, resolc:
Primer
Aprovar la concessió de subvencions als conservatoris de música i centres autoritzats d'ensenyances musicals de Grau Elemental, dependents, respectivament, de corporacions locals i d'entitats sense ànim de lucre, amb els imports indicats en l'annex IV a).
Segon
Aprovar la concessió de subvencions als conservatoris de música i centres autoritzats d'ensenyances musicals de Grau Professional, dependents, respectivament, de corporacions locals i d'entitats sense ànim de lucre, amb els imports indicats en l'annex IV b).
Tercer
Denegar les sol·licituds de subvenció de les corporacions locals i entitats sense ànim de lucre assenyalades en l'annex V, pels motius que s'indiquen.
Quart
El pagament de les ajudes quedarà condicionat al compliment de les obligacions i a la justificació, per part dels beneficiaris, del que preveuen les bases novena i onze de l'Orde de 24 de novembre de 2010. Els beneficiaris podran presentar la justificació de la subvenció fins al 30 de setembre de 2011, d'acord amb el que preveu la base onze de l'Orde de 24 de novembre de 2010.
Per a la preparació de la documentació s'utilitzarà com a models normalitzats els que s'acompanyen a les instruccions que es troben a disposició dels beneficiaris en la següent direcció d'Internet; .
En el cas que no es presente la justificació en el termini indicat, el beneficiari perdrà el dret a la subvenció en compliment del que disposa l'apartat 4 de la base onze de l'Orde de 24 de novembre de 2010.
Quint
El pagament de les subvencions als conservatoris de música i centres autoritzats de Grau Elemental o Professional es realitzarà a càrrec de la dotació pressupostària de la línia de subvenció T2463000 en el Capítol IV de la secció, servici, centre gestor i programa 55.06.41.971.60 d'Ensenyança Secundària i de Règim Especial del Pressupost de la Generalitat per a l'exercici 2011, d'acord amb el que preveu l'article primer de l'Orde 26/2011, de 27 d'abril, de la Conselleria d'Educació, per la que es publica la línia pressupostària i l'import global màxim 2.311.934'05 euros (DOCV núm. 6.520 de 13 de maig de 2011).
València, 13 de juny de 2011.- El director general d'Ordenació i Centres Docents: Rafael Carbonell Peris.